Θεανώ Φωτίου

Η Θεανώ Φωτίου (Αθήνα, 10 Mαΐου 1946) είναι Ελληνίδα βουλευτής του ΣΥΡΙΖΑ, πρώην αναπληρώτρια υπουργός και καθηγήτρια Αρχιτεκτονικής Σύνθεσης.

Βιογραφία
Γεννήθηκε στην Αθήνα. Ο πατέρας της ήταν από τη Μικρά Ασία και η μητέρα της από την Κεφαλονιά. Τελείωσε το ΣΤ’ Γυμνάσιο Θηλέων, τη Σχολή Αρχιτεκτόνων στο ΕΜΠ και DEA στην αστική γεωγραφία στο Παρίσι. Διορίστηκε βοηθός στο ΕΜΠ (1972) με εισήγηση του καθηγητή Θουκυδίδη Βαλεντή. Δίδαξε Αρχιτεκτονική Σύνθεση και αστικό σχεδιασμό στη Σχολή αρχιτεκτόνων ΕΜΠ και σε άλλες Σχολές της Ευρώπης: (Royal College of Art London(RCA), College of London (UCL), Bartlett School of Architecture and Planning, the Architectural Association School of Architecture στο Λονδίνο και Escola Tècnica Superior d'Arquitectura de Barcelona στη Βαρκελώνη.

Είναι εκλεγμένο μέλος του ΤΕΕ επί σειρά ετών, συντονίστρια προγραμμάτων Erasmus και Socrates και συνιδρύτρια του Ευρωπαϊκού Δικτύου για την Τρίτη Ηλικία. Κατέχει μεγάλο αριθμό αρχιτεκτονικών βραβείων και διακρίσεων σε πανελλήνιους και διεθνείς διαγωνισμούς. Επίσης, είναι ερευνήτρια σε τέσσερις τομείς: Αστικός σχεδιασμός, Κατοικία και αστική πολυκατοικία, Σχεδιασμός ιστορικών κελυφών, Διδακτική μεθοδολογία.

Πολιτική σταδιοδρομία
Εκλέχθηκε βουλευτής Επικρατείας με τον ΣΥΡΙΖΑ, εκλεγόμενη στις 6 Μαΐου 2012 και στις 17 Ιουνίου 2012. Στη Βουλή, εισηγήθηκε ζητήματα Παιδείας και Έρευνας και συμμετείχε στην επιτροπή προγράμματος του ΣΥΡΙΖΑ.

Επανεκλέχθηκε στις βουλευτικές εκλογές Ιανουαρίου και Σεπτεμβρίου του 2015, ως βουλευτής Β' Αθήνας και Επικρατείας αντίστοιχα. Στις εκλογές της 7ης Ιουλίου του 2019, εκλέχθηκε βουλευτής Β3, Νοτίου Τομέα Αθηνών, και είναι τομεάρχης κοινωνικής πρόνοιας του ΣΥΡΙΖΑ.

Παραπομπές 

Έλληνες αρχιτέκτονες
Μέλη Εθνικού Μετσόβιου Πολυτεχνείου
Έλληνες αναπληρωτές υπουργοί Εργασίας, Κοινωνικής Ασφάλισης και Κοινωνικής Αλληλεγγύης
Έλληνες βουλευτές επικρατείας
Βουλευτές εκλεγμένοι με τον ΣΥΡΙΖΑ
Βουλευτές Β΄ Αθηνών
Βουλευτές Β3΄ Νότιου Τομέα Αθηνών